EkBass/fiwiki-20250220-pages-articles huggingface dataset:
Kinnulan kirkko

thumb|275 px|Kinnulan kirkon sankarihaudat kesällä 2015 Kinnulan kirkko on Kinnulassa sijaitseva puinen ristikirkko, jonka rakensi sieviläinen Otto Korkiakoski suurten nälkävuosien aikana 1864–1867. Istumapaikkoja kirkossa on 400. Kirkon ristivarsien yhtymäkohdassa on korkeampi särmäkatteinen osa ja sakaroissa loivat satulakatot. Toisessa päädyssä oleva torni on nelikulmainen ja taitekattoinen. Sisällä kirkon keskustassa on tasakatto, sakaroissa holvikatot. Kirkon alttaritaulu Jeesuksen ylösnousemus on Esko Töyrylän vuonna 1950 maalaama. Kirkon kello on vuodelta 1666. Kirkon 11-äänikertaiset urut valmisti Kangasalan urkutehdas vuonna 1964, mutta ne on päätetty korvata uusilla, jotka vaativat muutoksia myös kirkkosaliin. Kirkkoa on korjattu vuosina 1916, 1939, 1962 ja 1974. Vuoden 1916 korjauksen suunnitteli arkkitehti Yrjö Sadeniemi, vuoden 1974 korjauksen arkkitehti Saara Juola. == Lähteet == Kirkko Luokka:Keski-Suomen kirkkorakennukset Luokka:Suomen puiset sisäviisteiset ristikirkot Luokka:Suomen 1860-luvulla rakennetut kirkot
Rhyniophyta

Rhyniophyta on sukupuuttoon kuollut putkilokasvien kaari. Niitä esiintyi siluurikaudelta devonikaudelle, ja ne olivatkin alkeellisimpia ja ensimmäisiä putkilokasveja ja samalla ensimmäisiä maalla eläneitä kasveja. Ne olivat rakenteeltaan yksinkertaisia ja niillä oli vain vähän oksia. Niiden osat eivät olleet pitkälti erilaistuneet, eikä niillä ollut lehtiä tai kukkia. Kaareen kuului luokka Rhyniopsida ja suvut Rhynia ja Cooksonia. Rhyniophyta muistutti joitakin sammalten ja putkilokasvien välimuotoja, kuten Horneophytonia ja Aglaophytonia. == Lähteet == == Aiheesta muualla == * http://lifeofplant.blogspot.fi/2011/01/rhyniophyta.html Luokka:Putkilokasvit Luokka:Esihistorialliset kasvit
Kivijärven kirkko

Kivijärven kirkko on Kivijärvellä sijaitseva puinen tasavartinen satulakattoinen ristikirkko, jonka suunnitteli arkkitehti Theodor Decker. Istumapaikkoja kirkossa on 950. Ristikeskuksessa on kookas torni. Erillinen kaksinivelinen tapuli on vuodelta 1824. Kirkon aiemmat 14-äänikertaiset urut oli valmistanut Kangasalan urkutehdas 1960. Alttaritaulun Pietari kieltää Jeesuksen maalasi Carl Bengts 1931. Taulun lahjoittaja tuomari Toivo Anjala määräsi taulun aiheen. pienoiskuva|upright|vasen|Kivijärven kirkon vaivaisukko Kivijärven ensimmäinen kirkko rakennettiin jo 1600-luvulla, toisen puisen ristikirkon rakensi Jaakko Suonperä 1778. Kolmannen eli nykyisen kirkon rakentamista johti ja sisustustöitä teki Jaakko Kuorikoski, joka rakensi kirkon kellotapulin 50 vuotta aikaisemmin. Tapulin vanhempi kello on rakentamisvuodelta 1824, uudempi on särkyneen tilalle vuonna 1996 valettu. Nykyiset 18-äänikertaiset urut ovat Hämeen Urkutehtaan vuonna 1984 valmistamat. Kirkko peruskorjattiin vuosina 2000–2002 seinäjokelaisen arkkitehtitoimisto Aulis Jääskeläisen laatiman suunnitelman pohjalta. Kirkon vaivaisukko kannattelee kylttiä "Joka köyhää holhoo häntä holhoo HERRA pahana päiwänä." ==Lähteet== ==Aiheesta muualla== Kirkko Luokka:Keski-Suomen kirkkorakennukset Luokka:Suomen puiset ristikirkot Luokka:Theodor Deckerin suunnittelemat rakennukset Luokka:Suomen 1870-luvulla rakennetut kirkot
Manuil (metropoliitta)

Metropoliitta Manuil (Vitaliĭ Vladimirovič Pavlov, 16. lokakuuta 1950 Leningrad – 7. maaliskuuta 2015 Petroskoi) oli Petroskoin ja Karjalan metropoliitta Venäjän ortodoksisessa kirkossa. Manuil opiskeli Leningradin hengellisessä seminaarissa ja akatemiassa, ja hänet vihittiin diakoniksi ja papiksi vuonna 1976. Tämän jälkeen hän toimi opettajana ja rehtorina Leningradin hengellisessä seminaarissa, kirkkoherrana Pyhän ristinylentämisen katedraalissa Petroskoissa sekä Leningradin hiippakunnan sihteerinä. Moskovan ja koko Venäjän patriarkka Aleksei II vihki arkkimandriitta Manuilin piispaksi vuonna 1990. Piispana hän perusti kymmeniä uusia seurakuntia ja rakennutti kirkkoja sekä elvytti luostareiden elämää. Vuonna 2000 piispa Manuil sai arkkipiispan arvon. Manuil virkanimikkeenä oli alun perin Petroskoin ja Aunuksen piispa, ja vuodesta 1996 lähtien Petroskoin ja Karjalan piispa. Kesällä 2013 Karjalan tasavallasta tehtiin kahdesta hiippakunnasta muodostuva metropoliittakunta. Sen johtoon nimitettiin arkkipiispa Manuil ja Moskovan ja koko Venäjän patriarkka Kirill antoi Manuilille metropoliitan arvon. Laatokan Valamon luostari oli arkkipiispa Manuilille rakas paikka ja hän vieraili luostarisaarella vuosittain. Manuil oli myös Suomen ortodoksien ystävä, ja hän vieraili usein mm. Ilomantsin Iljan praasniekassa 1990-luvulla. Metropoliitta Manuil toimi aktiivisesti vuonna 1996 perustetussa Barentsin kirkkojen neuvostossa. Manuil kuoli 7. maaliskuuta Petroskoissa vakavaan sairauteen. == Lähteet == Luokka:Metropoliitat Luokka:Vuonna 1950 syntyneet Luokka:Vuonna 2015 kuolleet
Viktoria Saksi-Coburg-Saalfeld

Viktoria Saksi-Coburg-Saalfeld (17. elokuuta 1786 – 16. maaliskuuta 1861) oli Yhdistyneen kuningaskunnan kuningattaren Viktorian äiti ja Kentin herttutar. == Avioliitto == Viktoria meni 21. joulukuuta 1803 naimisiin Leiningenin prinssi Carlin (1763–1814) kanssa. Carlilla ja Viktorialla oli kaksi lasta: Leiningenin prinssi Carl Friedrich Wilhelm Emich (s. 12. syyskuuta 1804) ja prinsessa Anna Feodora Auguste Charlotte Wilhelmine (s. 7. joulukuuta 1807). Prinssi Carlin kuoltua Viktoria avioitui vuonna 1818 Kentin ja Strathearnin herttuan, prinssi Edvardin kanssa, jonka veljiä olivat Englannin kuninkaat Yrjö IV ja Vilhelm IV, isä kuningas Yrjö III (1760–1820) ja äiti Charlotte von Mecklenburg-Strelitz (1744–1818). == Lapset == Viktorian ja Edvardin vihkimisen jälkeen vuonna 1819 heille syntyi tytär, jota he kutsuivat nimellä Viktoria (Alexandrina Victoria). Kun prinssi Edvard kuoli vuonna 1820, heidän tyttärensä tulevaisuus oli jo määrätty. Viktoria Saksi-Coburg-Saalfeldin neuvonantajan John Conroyn unelma oli, että kuningas Vilhelm IV kuolisi. Viktoria Saksi-Coburg-Saalfeld oli huolehtivainen äiti, mutta vallanhimoinen. Hän aikoi saada Conroyn kanssa vallan, mutta Vilhelm päätti antaa vallan nuorelle veljentyttärelleen Viktorialle. Vilhelm kuoli 18. kesäkuuta 1837 Windsorin linnassa, ja nuoresta Viktoriasta tuli kuningatar. Kuningatar Viktoria asutti äitinsä Buckinghamin palatsiin. ==Lähteet== == Aiheesta muualla == Luokka:Yhdistyneen kuningaskunnan kuninkaalliset Luokka:Vuonna 1786 syntyneet Luokka:Vuonna 1861 kuolleet
Nat Turner

Nat Turner (2. lokakuuta 1800 – 11. marraskuuta 1831) oli yhdysvaltalainen orja, joka johti orjakapinaa elokuussa 1831 Southamptonin piirikunnassa Virginiassa. Kapinassa tapettiin noin 60 valkoista orjanomistajaa ja heidän perheenjäsentään. Kapinan kukistamisen yhteydessä ja sitä seuranneissa kostotoimissa tapettiin yli sata mustaa, joista suurin osa ei liittynyt kapinaan millään tavalla. Kapinalliset säästivät joitakin köyhien valkoisten asumuksia tuholta kapinan aikana.Children of Darkness American Heritage Magazine. nro 6/1973 Turner piileskeli kapinan jälkeen kaksi kuukautta, kunnes hänet saatiin kiinni, tuomittiin kuolemaan ja hirtettiin Jerusalemin kunnassa. == Jälkimaine == Arviot Nat Turnerista ovat jälkeenpäin vaihdelleet aikakauden ja arvioijan taustan mukaan. Hänen taisteluaan orjuutta vastaan on pidetty sankarillisena, mutta siviileihin kohdistuneita murhia on verrattu terrorismiin ja sotarikoksiin. Nat Turner on mukana vuonna 2002 julkaistussa kirjassa 100 Greatest African Americans.100 Greatest African Americans Prometehus Books. 2002 Hänen mukaansa on nimetty puisto Newarkin kaupungissa,Nat Turner Park Google Maps. ja hänet mainitaan eräissä rap- artistien teksteissä, kuten Wu-Tang Clanin kappaleessa ”The City” ja Public Enemyn kappaleessa ”Prophets of Rage”. Vuonna 2016 ensi-iltansa sai elokuva The Birth of a Nation, joka kertoo Turnerin elämästä. == Lähteet == Luokka:Kapinajohtajat Luokka:Vuonna 1800 syntyneet Luokka:Vuonna 1831 kuolleet Luokka:Yhdysvaltalaiset orjat Luokka:Yhdysvaltalaiset orjuuden vastustajat Luokka:Virginian teloittamat henkilöt
Luettelo maastohiihdon olympiamitalisteista

Maastohiihto on ollut talviolympialaisten kisaohjelmassa vuonna järjestetyistä 1924 ensimmäisistä talviolympialaisista lähtien. Maastohiihdon olympiahistorian menestynein maa on ollut Norja. Mieshiihtäjistä eniten mitaleita on saavuttanut Bjørn Dæhlie ja naishiihtäjistä Marit Bjørgen. ==Miehet== ===18 ja 15 km=== === 50 km === === Yhdistelmähiihto === === Viesti === === Sprintti === === Parisprintti === === 10 km === === 30 km === ==Naiset== ===10 km=== === 20/30 km === === Yhdistelmähiihto === === Viesti === === Sprintti === === Parisprintti === === 5 km === === 15 km === ==Lähteet== Maastohiihto Luokka:Maastohiihto olympialaisissa
Raw (Sex Pistolsin albumi)

Raw on vuonna 1997 julkaistu kokoelma-albumi englantilaisen punk rock -yhtye Sex Pistolsin tuotannosta. Osa kappaleista on konserttiäänityksiä. Levymerkki on Emporio. Lisenssi on saatu yhtiöltä Trojan Recordings Ltd. Tuotantoyhtiö ja oikeudenomistaja on Music Collection International, joka on toiminut osoitteessa 36–38 Caxton Way, Watford, Herts, WD1 8UF, UK. == Kappaleet == Kappaleiden tekijät ovat Jones / Matlock / Cook / Rotten, ja musiikkikustantaja on Warner Chappell Music Ltd., ellei toisin ole mainittu. # Pretty Vacant # Submission # EMI # Anarchy in the UK # Don’t Give Me No Lip, Child (live) (Thomas / Thomas / Richards) Shapiro Bernstein & Co. Ltd. # Liar # Seventeen # Dolls (New York) (live) # No Feelings # No Fun (Osterberg / Alexander / Asheton / Asheton) # Problems # I Wanna Be Me # Substitute (live) (Townshend) Fabulous Music Ltd. == Lähteet == * Sex Pistols CD Raw (Emporio EMPRCD 716) 1997 Luokka:Vuoden 1997 kokoelma-albumit Luokka:Sex Pistolsin albumit
Määrin-Sleesian lääni

Määrin-Sleesian lääni () on yksi Tšekin kolmestatoista läänistä. Se on lääneistä itäisin, ja sen pääkaupunki on Ostrava. Läänin pinta-ala on 5 427 neliökilometriä, ja vuoden 2020 arvion mukaan siellä asui 1 200 539 asukasta. == Katso myös == * Tšekin NUTS-aluejako == Lähteet == == Aiheesta muualla == *
Olomoucin lääni

Olomoucin lääni () on yksi Tšekin kolmestatoista läänistä. Sen pääkaupunki on Olomouc. Läänin pinta-ala on 5 267 neliökilometriä, ja vuoden 2020 arvion mukaan siellä asui 632 015 asukasta. Olomoucin lääni sijaitsee Tšekin itäosassa. Se ulottuu pohjoisessa Puolaan, jonka kanssa sillä on noin 100 kilometriä rajaa. Olomucin vuorilla harjoitetaan talviurheilua. Matkailunähtävyyksiin kuuluvat Priessnizin kylpylä Jesenikissä, Javoříčkon luolat ja Olomoucin Pyhän kolminaisuuden pylväs. == Katso myös == * Tšekin NUTS-aluejako == Lähteet == == Aiheesta muualla == *
Zlínin lääni

Zlínin lääni () on yksi Tšekin kolmestatoista läänistä. Sen pääkaupunki on Zlín. Läänin pinta-ala on 3 964 neliökilometriä ja asukasluku oli vuoden 2020 arvion mukaan 582 555. Zlínin läänissä kumi-, muovi-, nahka- ja metalliteollisuudella on pitkät perinteet. == Katso myös == * Tšekin NUTS- aluejako == Lähteet == *
Zosterophyllopsida

Zosterophyllopsida on hävinnyt liekomaisten kaareen kuulunut kasvien ryhmä. Sitä esiintyi devonikaudella 408–370 miljoonaa vuotta sitten. Siihen kuului lahko Zosterophyllales, johon kuuluvia sukuja olivat Zosterophyllum ja Rebuchia. Kaaren toinen lahko oli Sawdoniales, johon kuuluvia sukuja olivat Bathurstia, Crenaticaulis ja Serrucaulis. Kaaren kasveilla oksat olivat yleensä parittaisia. Niillä ei ollut varsinaisia lehtiä. Nämä kasvit muistuttivat kaaria Rhyniophyta ja Trimerophytophyta sekä liekomaisia kasveja. == Lähteet == Luokka:Esihistorialliset kasvit Luokka:Liekomaiset
Saini (täsmennyssivu)

Saini tarkoittaa seuraavia: * Saini, suomalainen naisen nimi * saini, intialainen kasti * SAINI, lyhenne palvelusta Sähköinen asiointi ja interaktiiviset verkkopalvelut == Sukunimi == Saini on suomalainen sukunimi, joka oli 19. huhtikuuta 2021 nykyisenä nimenä 102 henkilöllä ja ollut kaikkiaan 128 henkilöllä. Saini on myös yleinen intialainen sukunimi. === Tunnettuja Saineja === * Timo Saini (s. 1945), suomalainen yritysjohtaja ja hallitusammattilainen == Lähteet ==
Windsorin herttua

Windsorin herttua () on Yhdistyneessä kuningaskunnassa ollut päärinarvo. Arvonimi perustettiin 8. maaliskuuta 1937. Sen ensimmäinen ja ainoa haltija oli edellisenä vuonna kruunusta luopunut Edvard VIII. Koska hänellä ei ollut lapsia, arvonimi lakkasi olemasta herttuan kuollessa 28. toukokuuta 1972. == Lähteet == Luokka:Yhdistyneen kuningaskunnan kuninkaalliset arvonimet
Vakkuri

Vakkuri on suomalainen sukunimi, joka on muun muassa seuraavilla henkilöillä: * Aaro Vakkuri (1943–2002), diplomi-insinööri ja kirjailija * Heikki Vakkuri (s. 1948), keskipitkien ja pitkien matkojen juoksija * Ida Vakkuri (s. 1992), näyttelijä * Ilkka Vakkuri, tykistön upseeri * Jarmo Vakkuri (s. 1970), kunnallistalouden professori * Juha Vakkuri (1946–2019), kirjailija ja toimittaja, Aaro Vakkurin veli * Kai Vakkuri (1934–2015), kirjailija, kustantaja * Kai Armas Vakkuri (1914–1978), puutarhuri, yrittäjä ja yritysjohtaja, kauppaneuvos * Mika Vakkuri (s. 1963), urheiluvalmentaja * Pirkko-Liisa Vakkuri, sanoittaja * Ville Vakkuri (s. 1981), pikajuoksija == Katso myös == * Yli-Vakkuri
Yli-Vakkuri

Yli-Vakkuri on seuraavien henkilöiden sukunimi: * Eero Yli-Vakkuri (s. 1981), kuvataiteilija * Juhani Yli-Vakkuri (s. 1977), filosofi * Laura Yli-Vakkuri (s. 1965), sisäministeriön kansainvälisten asioiden yksikön ylijohtaja * Leena Gardemeister, o.s. Yli-Vakkuri (s. 1968), diplomaatti * Paavo Yli-Vakkuri (1914–2014), metsänhoitotieteen professori * Valma Yli-Vakkuri (s. 1935), kielitieteilijä == Katso myös == *Vakkuri
Kai Vakkuri

Kai Juhani Vakkuri (1. joulukuuta 1934 Helsinki – 9. maaliskuuta 2015 HelsinkiKuolinilmoitus. Helsingin Sanomat 15.3.2015, s. C 30.) oli suomalainen tietokirjailija ja kustantaja, koulutukseltaan filosofian maisteri. Hänellä oli kustannusyhtiöt Etelän Kirja ja BSV-kirja, joiden kautta hän julkaisi niin omia kuin muidenkin kirjoja. Pisimmän uran Vakkuri teki markkinointialan järjestöjen johtajana, ensin Mainostajien liiton toimitusjohtajana 1968–1975 ja sitten Suomen Markkinointiliiton toimitusjohtajana 1977–1989.Kai Vakkurin muistokirjoitus Helsingin Sanomissa. Viitattu 22.5.2015. == Lähteet == Luokka:Suomalaiset tietokirjailijat Luokka:Suomalaiset kustantajat Luokka:Vuonna 1934 syntyneet Luokka:Vuonna 2015 kuolleet
Kahma

Kahma on seuraavien henkilöiden sukunimi: * Aarno Kahma (1914–2004), geologi, professori, Uuno Kahman poika * Jaakko Kahma (1886–1973), elinkeinoelämän vaikuttaja * Jorma Kahma, valmentaja * Kimmo Kahma (s. 1947), fysikaalisen meritieteen emeritustutkimusprofessori, Aarno Kahman poika * Liina Kahma (1840–1915), kansankirjailija * Markus Kahma (s.1932), kymmenottelija * Mika Kahma (s. 1966), pituushyppääjä * Pentti Kahma (s. 1943), yleisurheilija, Markus Kahman veli * Uuno Kahma (1872–1948), kuuromykkäinkoulun johtaja ja suomentaja.
Lehtiö

Lehtiö on muun muassa seuraavien henkilöiden sukunimi: * Anne-Mari Lehtiö (s. 1995), pituushyppääjä * Arto Lehtiö (1938–2023), jääkiekkovaikuttaja * Jaakko Lehtiö (1852–1928), opettaja, kulttuurihenkilö * Jaana Lehtiö (s. 1960), kirjailija * Kaarlo Lehtiö (1902–1978), teollisuusjohtaja, vuorineuvos * Pirkko Lehtiö (s. 1932), pappi, kristillinen ja tietokirjailija, professori * Rauno Lehtiö (s. 1942), jääkiekkoilija * Yrjö Lehtiö (1890–1959), taidemaalari.
I Bet

I Bet on yhdysvaltalaislaulaja Ciaran kappale hänen tulevalta kuudennelta, Jackie-studioalbumilta. Epic Recordsin 26. tammikuuta 2015 julkaisemana albumin debyyttisinglenä se on Ciaran ensimmäinen single hänen ensimmäisen lapsensa syntymisen sekä laajalti julki tulleen yhdysvaltalaisräppäri Futuren kanssa tapahtuneen avioeron jälkeen. Kappaleen sanoittivat Ciara, Harmony "H-Money" Samuels sekä Timothy & Theron Thomas tuottajaduo Rock Citystä. Sen tuotti Samuels, samalla kun Chris "TEK" O'Ryan oli vastuussa kappaleen sanojen tuottamisesta. Raakana ja emotionaalisena, Ciaran elämän henkilökohtaisesta paikasta lähtöisin olevaksi kappaleeksi nauhoitettuna "I Bet" oli tarkoitettu resonoimaan "paljon suurempaa kuin yhdenkään ihmisen kokemusta". Hidastempoisena, synkkänä R&B-balladina; sekä 1990-luvun tyylisenä R&B; tuotantona "I Bet" siirtyy laulajan viimeisimmästä diskografiasta hänen aikaisempien teoksiensa, "And I":n sekä "Promisen" tyylin pariin. Kappaleen sanallinen sisältö käsittelee aiheita pettämisestä, luottamuskysymyksistä sekä uskottomuudesta romanttiseen parisuhteeseen. "I Bet" sai pääosin myönteisiä vastaanottoja musiikkikriitikoilta jotka katsoivat sen laulajan vahvaksi takaisintuloksi sekä kiittelivät hänen äänialaa kuten myös harvinaista ja rehellistä näyteikkunaa hänen yksityiselämästään. Julkaisunsa jälkeen kappale on onnistunut pääsemään Yhdysvaltain Billboard Hot 100-listan sijalle yhdeksänkymmentäviisi. ==Lähteet== Luokka:Vuoden 2015 kappaleet Luokka:Ciaran kappaleet
Ahvenjärvi

Ahvenjärvi tarkoittaa seuraavia: * Ahvenjärvi, järvi Harjavallassa * Ahvenjärvi, järvi Hartolassa * Ahvenjärvi, järvi Hämeenlinnassa * Ahvenjärvi, järvi Juupajoella ja Ruovedellä * Ahvenjärvi, järvi Jämsän Ahvenjärvellä * Ahvenjärvi, järvi Jämsän Palsinassa * Ahvenjärvi, järvi Jämsän Partalassa * Ahvenjärvi, järvi Jämsän Petäiskulmalla * Ahvenjärvi, järvi Jämsän Vaherissa * Ahvenjärvi, järvi Jämsän Vedenpään kylässä * Ahvenjärvi, järvi Kuhmoisissa * Ahvenjärvi, läntisempi järvi Oriveden Ristijärvellä * Ahvenjärvi, itäisempi järvi Oriveden Ristijärvellä * Ahvenjärvi, järvi Oriveden Siikanevalla * Ahvenjärvi, järvi Oriveden Talviaisissa * Ahvenjärvi, järvi Pertunmaalla * Ahvenjärvi, järvi Ruoveden Pourunperällä * Ahvenjärvi, järvi Ruoveden Ylä- Väärissä * Ahvenjärvi, järvi Sastamalassa * Ahvenjärvi, järvi Tampereen Yrjölänkylässä * Ahvenjärvi, järvi Vesilahden Linnamaalla * Ahvenjärvi, järvi Vesilahden Riuttonkulmalla * Ahvenjärvi, järvi Ylitornion Törmäsjärvellä * Ahvenjärvi, järvi Ylöjärvellä ja Ruovedellä * Iso Ahvenjärvi, järvi Ilomantsissa * Iso Ahvenjärvi, järvi Kangasalla * Iso Ahvenjärvi, järvi Oriveden Kutemalla * Iso Ahvenjärvi, järvi Oriveden Talviaisissa * Pieni Ahvenjärvi, järvi Oriveden Kutemalla == Sukunimi == * Juhani Ahvenjärvi (s. 1965), runoilija * Jukka Ahvenjärvi (s. 1965), jääkiekkovalmentaja * Sanna Ahvenjärvi (s. 1972), säveltäjä * Sauli Ahvenjärvi (s. 1957), kansanedustaja (kd) Luokka:Luettelot henkilöistä sukunimen mukaan Luokka:Järvien täsmennyssivut
I Want You to Know

I Want You to Know on saksanvenäläisen DJ Zeddin kappale, jolla laulaa yhdysvaltalaislaulaja Selena Gomez. Sen sanoittivat Zedd, OneRepublicin keulahahmo Ryan Tedder sekä KDrew. Kappale julkaistiin 23. helmikuuta 2015 Zeddin toisen studioalbumin True Colors ensimmäisenä singlenä. ==Lähteet== Luokka:Vuoden 2015 kappaleet Luokka:Selena Gomezin kappaleet Luokka:Zeddin kappaleet
Oberwiesenthal

Oberwiesenthal on kaupunki Erzgebirgen vuoristossa Tšekin rajan tuntumassa Saksin osavaltiossa Saksassa. Kaupungin asukasluku oli 2 156 vuoden 2016 lopussa. Se on perustettu vuonna 1527. Kaupungissa on talviurheilukeskus ja hiihtoon liittyviä palveluja. Mäkihyppylegenda Jens Weißflog on kotoisin Oberwiesenthalista ja hänellä on nykyisin kaupungissa omaa nimeään kantava hotelli. Kaupunki sijaitsee 914 metrin korkeudessa merenpinnasta, mikä on Saksan kaupunkien korkein. ==Lähteet== == Aiheesta muualla == * Kaupungin verkkosivusto Luokka:Saksan kaupungit Luokka:Saksin kunnat
Ethelbert Kentiläinen

Ethelbert Kentiläinen, myös Ethelbert I tai Æthelbert Kentiläinen, (k. 24. helmikuuta 616 tai 618) oli Kentin kuningas 560–616. Hän julkaisi anglosaksisten lakien vanhimman säilyneen koodeksin eli lakikokoelman. Se heijasteli mannermaisia vaikutuksia, ja vakiinnutti papiston laillisen aseman sekä useita maallisia sääntöjä. Ethelbert meni naimisiin frankkien kuninkaan Karibert I:n tyttären Berthan kanssa. Kristitty Bertha saattoi vaikuttaa siihen, että Ethelbert salli vuonna 597 paavin lähettää Augustinus Canterburylaisen sekä muita lähetyssaarnaajia Kentiin. Ethelbert antoi lähetyssaarnaajille asuinpaikaksi Canterburyn ja kääntyi mahdollisesti itsekin kristityksi. Hän ei kuitenkaan käännyttänyt kansaa pakolla. Beda Venerabiliksen mukaan Ethelbertin valtakunta käsitti loppuaikoina koko Humberin eteläpuolisen Englannin. == Lähteet == Luokka:Englannin anglosaksikuninkaat Luokka:500-luvulla syntyneet Luokka:610-luvulla kuolleet
Luettelo freestylehiihdon olympiamitalisteista

Freestylehiihto on ollut talviolympialaisten kisaohjelmassa vuoden 1992 talviolympialaisista lähtien, jolloin kumparelasku oli ensimmäistä kertaa olympialajina. Parhaiten lajissa ovat menestyneet Yhdysvaltain ja Kanadan urheilijat. ==Miehet== ===Kumparelasku=== === Hypyt === === Skicross === === Lumikouru === === Slopestyle === ==Naiset== ===Kumparelasku=== === Hypyt === === Skicross === === Lumikouru === === Slopestyle === ==Lähteet== Freestylehiihto Luokka:Freestylehiihto olympialaisissa
Heroes (Måns Zelmerlöwin kappale)

Heroes on Måns Zelmerlöwin esittämä kappale, jolla hän edusti Ruotsia vuoden 2015 Eurovision laulukilpailussa. 2. semifinaalissa esiintynyt kappale sijoittui ensimmäiselle sijalle 217 pisteellä. Finaalissa kappale sai 365 pistettä ja voitti kilpailun. Kappale voitti ennätyksellisesti 26 muun maan osanottajat poikkeuksellisen suuressa, 27 kappaleen finaalissa. Kappaleen ovat tehneet Anton Malmberg Hård af Segerstad, Joy Deb ja Linnea Deb. Esityksen taustalla Melodifestivalenissa nähtyä uusimmalla 3D-tekniikalla toteutettua tikku-ukkoa jouduttiin muokkaamaan, koska se muistutti liian paljon Academy of Light -videolla nähtyä samantyyppistä tikku-ukkoa. Kappaleen on väitetty plagioivan David Guettan ”Lovers on the Sun” -nimistä kappaletta. == Lähteet == Luokka:Vuoden 2015 euroviisuedustuskappaleet Luokka:Ruotsin euroviisuedustuskappaleet Luokka:Eurovision laulukilpailun voittaneet kappaleet
Kolinda Grabar-Kitarović

Kolinda Grabar-Kitarović (s. 1968) on kroatialainen poliitikko. Hänet valittiin maansa presidentiksi tammikuussa 2015 pienellä äänten enemmistöllä. Hän on tehtävässään ensimmäinen nainen. Tammikuun 2020 presidentinvaaleissa hän hävisi Zoran Milanovićille, joka sai 52,73 % äänistä. Grabar-Kitarović on aikaisemmin toiminut maansa ulkoministerinä, suurlähettiläänä Yhdysvalloissa sekä korkeassa Naton virassa. == Lähteet == Luokka:Kroatian presidentit Luokka:Kroatian ulkoministerit Luokka:Vuonna 1968 syntyneet Luokka:Elävät henkilöt
Álex Márquez

Álex Márquez i Alentà (s. 23. huhtikuuta 1996 Cerveda) on espanjalainen ratamoottoripyöräilijä. Hän kilpailee kaudella 2015 Moto2-luokassa Marc VDS -tallissahttp://www.motogp.com/en/riders/Alex+Marquez . Márquez on 180 senttimetriä pitkä ja painaa 61 kilogrammaa. == Ura == === Moto3 === Márquez debytoi Moto3-luokassa kaudella 2012 Suter-Hondalla. Hän oli kauden aikana parhaimmillaan kuudes Katalonian Grand Prix’ssä ja oli sarjan yhteispisteissä 20:s. Toisella kaudellaan Márquez vaihtoi KTM:lle. Hän saavutti ensimmäisen palkintosijansa Ison-Britannian Grand Prix’ssä ollen kolmas ja ensimmäisen voittonsa Japanista. Sarjan yhteispisteissä hän oli nyt neljäs viidellä palkintokorokepaikallaan. Kaudella 2014 Márquez kilpaili Hondalla. Hän saavutti kauden aikana kolme voittoa ja kymmenen palkintosijaa. Suuren osan kaudesta Márquez oli Australian Jack Millerin takana yhteispisteissä, mutta Márquez ohitti tämän lopulta ja juhli kauden päätyttyä Moto3:n maailmanmestaruutta. === Moto2 === Kaudeksi 2015 Márquez siirtyy ajamaan Moto2-luokkaan Marc VDS-talliin. == Muuta == Márquezin isoveli on MotoGP:n kuninkuusluokan kaksinkertainen maailmanmestari Marc Márquez. Márquezin veljekset ovat historian ainoat, jotka ovat onnistuneet voittamaan samana vuonna ratamoottoripyöräilyn maailmanmestaruuden tai mestaruuden ylipäätään. == Lähteet == Luokka:Espanjalaiset ratamoottoripyöräilijät Luokka:Vuonna 1996 syntyneet Luokka:Elävät henkilöt
Nadav Guedj

Nadav Guedj (; s. 2. marraskuuta 1998 Pariisi, Ranska) on ranskalaissyntyinen israelilainen laulaja. Hän edusti Israelia vuoden 2015 Eurovision laulukilpailussa Wienissä kappaleella ”Golden Boy”, jonka on säveltänyt ja sanoittanut Doron Madali. Guedj kilpaili toisessa semifinaalissahttp://www.eurovision.tv/page/history/year/participant- profile/?song=32923 ja pääsi finaaliin, jossa hän sijoittui yhdeksänneksi. Vuonna 2015 Guedj voitti israelilaisen kykykilpailun, HaKokhav HaBan, toisen tuotantokauden. == Lähteet == Luokka:Israelilaiset laulajat Luokka:Israelin euroviisuedustajat Luokka:Vuoden 2015 euroviisuedustajat Luokka:Vuonna 1998 syntyneet Luokka:Elävät henkilöt
Stefan O’Connor

Stefan Ramone Sewell O'Connor (s. 23. tammikuuta 1997 Croydon, Lontoo) on englantilainen jalkapalloilija, joka edustaa Valioliiga-seura Arsenal FC:tä. Pelipaikaltaan O'Connor on keskuspuolustajahttp://www.transfermarkt.co.uk/stefan- oconnor/profil/spieler/285847#subnavi. == Seurajoukkueura == O'Connor on pelannut Arsenal FC:ssä vuodesta 2010 lähtien, jota ennen hän edusti Crystal Palace FC:tä. Hän teki ensimmäisen ammattilaissopimuksensa seuran kanssa lokakuussa 2014 pelattuaan hyvin nuorten joukkueissa. Debyytti edustusjoukkueessa tapahtui joulukuussa 2014 Mestareiden liigan alkulohkon ottelussa Galatasaray SK:ta vastaan, kun O'Connor tuli kentälle Mathieu Debuchyn tilalle viimeiseksi 13 minuutiksihttp://www.transfermarkt.co.uk/stefan- oconnor/leistungsdatenverein/spieler/285847. == Maajoukkueura == O'Connor pelasi vuonna 2014 Englannin alle 17-vuotiaiden maajoukkueessa kaksi ottelua ilman osumia. == Lähteet == == Aiheesta muualla == * * Stefan O'Connor Soccerway-sivustolla Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Kinitsariini

Kinitsariini eli 1,4-dihydroksiantrakinoni (C14H8O4) on antrakinoneihin kuuluva orgaaninen yhdiste. Yhdistettä käytetään väriaineena ja väriaineiden valmistamiseen. ==Ominaisuudet== Huoneenlämpötilassa kinitsariini on punaista tai oranssia kiteistä ainetta. Se ei liukene veteen, mutta liukenee orgaanisiin liuottimiin kuten etanoliin, dietyylieetteriin ja bentseeniin. Liukoisuus kuumiin liuottimiin on suurempi kuin kylmiin. Kinitsariini reagoi halogeenien kanssa muodostaen halogenoituja johdannaisia ja myös nitrautuu. Se voi reagoida myös Mannich-reaktiollaHans-Samuel Bien, Josef Stawitz & Klaus Wunderlich: Anthraquinone Dyes and Intermediates, Ullmann's Encyclopedia of Industrial Chemistry, John Wiley & Sons, New York, 2000. Viitattu 15.3.2015 ==Valmistus== Kinitsariinin valmistukseen on useita tapoja. Käytettyjä ovat p-kloorifenolin ja ftaalianhydridin välinen reaktio rikkihappoliuoksessa ja katalyyttinä käytetään boorihappoa tai booritrifluoridia. Sivutuotteena tässä reaktiossa voi muodostua 2,7-dikloorifluoraania. Toinen tapa valmistaa yhdistettä on ftaalianhydridin ja hydrokinonin välinen reaktio ja katalyyttinä käytetään alumiinikloridia. Tämän reaktion ongelmana ovat tyypillisesti huonot saannot.Makoto Hattori: Dyes, Anthraquinone, Kirk-Othmer Encyclopedia of Chemical Technology, John Wiley & Sons, New York, 2014. Viitattu 15.3.2015 Kinitsariinia käytetään villan ja tekstiilien värjäyksessä. Siitä valmistetaan myös useita muita väriaineita esimerkiksi sen halogenoituja, nitrattuja, sulfonoituja tai aminojohdannaisia käytetään väreinä tai keltaisten, punaisten, sinisten ja vihreiden väriaineiden synteesien lähtöaineina. Sitä voidaan käyttää myös hapettumisenestoaineena voiteluaineissa. ==Lähteet== Luokka:Kinonit
Saara Lilja

Saara Elina Lilja (19. heinäkuuta 1923 Helsinki – 6. huhtikuuta 2003KUUtiset – Kuukauden uutiset-blogi 11.10.2014 : huhtikuu 2003) oli suomalainen klassillisen filologian ja antiikin kirjallisuuden tutkija. Lilja toimi Helsingin yliopistossa Rooman kirjallisuuden dosenttina 1965–1973 ja klassillisen filologian apulaisprofessorina 1973–1986. Helsingin yliopiston opettaja- ja virkamiesmatrikkeli 1918-2000 : Klassillinen filologia == Teoksia == * The Roman elegists' attitude to women, Helsingin yliopiston väitöskirja. Annales Academiae scientiarum Fennicae. Series B, Humaniora 135, 1. Suomalainen tiedeakatemia, Helsinki 1965, julkaistu uudelleen Garland- kustantamon Garland library of Latin poetry sarjassa 1978 * Terms of abuse in Roman comedy. Annales Academiae scientiarum Fennicae. Series B, Humaniora 141, 3. Suomalainen tiedeakatemia, Helsinki 1965 * On the style of the earliest Greek prose. Commentationes humanarum litterarum 41:3. Societas scientiarum Fennica, Helsinki 1968 * The treatment of odours in the poetry of antiquity. Commentationes humanarum litterarum 49. Societas scientiarum Fennica, Helsinki 1972 * Dogs in ancient Greek poetry. Commentationes humanarum litterarum 56. Societas scientiarum Fennica, Helsinki 1976 * Homosexuality in republican and Augustan Rome. Commentationes humanarum litterarum 74. Societas scientiarum Fennica, Helsinki 1983 * Antiikkia ja myyttejä. WSOY 1990, 2. painos 1999 * Musiikkimosaiikki : muistelmia. Yliopistopaino, Helsinki 2000 == Toimitustöitä == * Tatu Vaaskivi : Arkaadiset jumalat : kreikkalaisen ja vähä-aasialaisen uskonnon tulkintaa. Julkaisematon käsikirjoitus vuodelta 1934, toimittanut Saara Lilja. Martti Lindholm, Helsinki 1990 == Lähteet == * Luokka:Helsingin yliopiston professorit Luokka:Suomalaiset filologit Luokka:Suomalaiset kirjallisuustieteilijät Luokka:Vuonna 1923 syntyneet Luokka:Vuonna 2003 kuolleet Luokka:Suomalaiset professorit
Danilo D’Ambrosio

Danilo D’Ambrosio (s. 9. syyskuuta 1988 Napoli) on italialainen jalkapalloilija, joka edustaa Serie A:ssa pelaavaa Interiä. Oikeajalkainen D’Ambrosio on pelipaikaltaan oikea laitapuolustaja.http://www.transfermarkt.co.uk/danilo- dambrosio/profil/spieler/55769 == Seurajoukkueura == D’Ambrosion ensimmäinen seura oli Potenza, jossa hän pelasi vuonna 2008 kymmenen liigottelua. Heinäkuussa 2008 hän siirtyi kolmanneksi korkeimman sarjatason Juve Stabiaan, jossa hän pelasi 1,5 kautta ja niistä viimeisen puolikkaan neljänneksi korkeimmalla sarjatasolla. Tammikuussa 2010 D’Ambrosio siirtyi Serie B:ssä pelanneeseen Torinoon, jossa debyytti tapahtui vielä saman kuun aikana Grossetoa vastaan.http://www.transfermarkt.co.uk/danilo- dambrosio/leistungsdatenverein/spieler/55769 Avausmaali syntyi maaliskuussa 2010 Modenan verkkoon. Kaudeksi 2012–2013 Torino nousi Serie A:han, ja D’Ambrosio teki pääsarjadebyyttinsä elokuussa 2012 Sienaa vastaan. Uran ensimmäinen pääsarjamaali syntyi syyskuussa 2012 Atalantaa vastaan. Kaikkiaan D’Ambrosio pelasi Torinossa Serie B:n nousukarsinta mukaan lukien 120 ottelua ja teki niissä kymmenen maalia. Tammikuussa 2014 D’Ambrosio siirtyi Serie A:n Internazionaleen. Debyytti tapahtui helmikuussa 2014 Juventusta vastaan. Avauskaudellaan D’Ambrosio pelasi 11 Serie A:n ottelua. Toisella kaudellaan eli kaudella 2014–2015 hän debytoi Eurooppa-liigassa. Elokuun 2020 loppuun mennessä hän on pelannut Interissä 172 Serie A -ottelua ja tehnyt niissä 13 maalia. Mestarien liigassa hän on pelannut seitsemän ottelua ja Eurooppa- liigassa 21 ottelua, joissa hän on tehnyt neljä maalia. == Maajoukkueura == D’Ambrosio on pelannut monissa Italian nuorten maajoukkueissa, viimeksi alle 21-vuotiaiden joukkueessa, jossa hän pelasi vuonna 2010 kolme ottelua onnistumatta maalinteossa. Italian miesten maajoukkueessa hän tuli maaliskuussa 2017 vaihtopelaajana kentälle Alankomaita vastaan sekä pelasi avauskokoonpanossa kesäkuussa 2018 ystävyysottelussa Ranskaa vastaan ja lokakuussa 2019 EM-karsintaottelussa Kreikkaa vastaan. == Muuta == D’Ambrosion kaksoisveli Dario D’Ambrosio on myös ammattilaisjalkapalloilija. Hän on pelannut Serie B:ssä ja sitä alemmissa sarjoissa. D’Ambrosio rekisteröityi Twitteriin huhtikuussa 2014. Ensimmäisessä twiitissään hän lupasi antaa jokaisesta saadusta seuraajasta 50 senttiä kotialueensa Campanian apua tarvitseville lapsille. == Lähteet == Luokka:Italialaiset jalkapalloilijat Luokka:Vuonna 1988 syntyneet Luokka:Elävät henkilöt
Luxemburg (suku)

Luxemburg oli eurooppalainen hallitsijasuku, joka hallitsi Pyhää saksalais- roomalaista keisarikuntaa useaan otteeseen vuosien 1308 ja 1437 välillä sekä Böömin kuningaskuntaa vuosina 1310–1437 ja Luxemburgin herttuakuntaa (aluksi kreivikuntaa) vuosina 1247–1443. Suvun alkuperä on Luxemburgissa ja se oli alun perin Limburgin herttuasuvun nuorempi haara. Suku sai alkunsa, kun Limburgin herttua Walramin poika Henrik V peri vuonna 1247 äitinsä Ermesinden kautta Luxemburgin kreivikunnan. Hänen pojanpoikansa Henrik VII Luxemburgilainen valittiin vuonna 1308 Saksan kuninkaaksi ja neljä vuotta myöhemmin hänet kruunattiin keisariksi. Henrik VII järjesti vuonna 1310 poikansa Juhanan avioliiton kautta Böömin kuninkaaksi, joten tämän jälkeen Luxemburgin suku piti hallussaan kolmea valtaistuinta ja muodosti merkittävän valtatekijän Keski-Euroopassa. Luxemburgit menettivät seuraavan sadan vuoden aikana keisarin aseman kahdesti kilpailevalle Wittelsbachin suvulle, mutta saivat sen takaisin. Suvun päälinja kuitenkin sammui keisari Sigismundin kuoltua vuonna 1437, minkä jälkeen valta siirtyi Habsburgien suvulle. Luxemburgissa suvun viimeinen hallitsija oli lapsettomana 1443 kuollut herttuatar Elisabet. ==Suvun hallitsijat== *Henrik V, Luxemburgin kreivi 1247–1281 *Henrik VI, Luxemburgin kreivi 1281–1288, Henrik V:n poika *Henrik VII, Luxemburgin kreivi 1288–1313 ja keisarikunnan hallitsija 1308–1313, Henrik VI:n poika *Juhana Sokea, Böömin kuningas 1310–1346 ja Luxemburgin kreivi 1313–1346, Henrik VII:n poika *Kaarle IV, keisarikunnan hallitsija ja Böömin kuningas 1346–1378 sekä Luxemburgin kreivi 1346–1353, Juhana Sokean pojanpoika *Wenzel I, Luxemburgin herttua 1353–1383, Juhana Sokean poika *Wenzel IV, keisarikunnan hallitsija 1378–1400 ja Böömin kuningas 1378–1419 sekä Luxemburgin herttua 1383–1388, Kaarle IV:n poika *Jobst Määriläinen, Luxemburgin herttua 1388–1411 ja keisarikunnan hallitsija 1410–1411, Kaarle IV:n ja Wenzel I:n veljenpoika *Sigismund, keisarikunnan hallitsija 1411–1437 ja Böömin kuningas 1419–1437, Kaarle IV:n poika *Elisabet, Luxemburgin herttuatar 1411–1443, Kaarle IV:n pojantytär ==Aiheesta muualla== *Luxemburg Residenzen-Kommission der Akademie der Wissenschaften zu Göttingen Luokka:Hallitsijasuvut Luokka:Unkarin hallitsijasuvut
Jens Enqvist

Jens Erik Enqvist (10. toukokuuta 1923 Pietarsaari – 17. syyskuuta 2013) oli suomalainen ruotsin kielellä kirjoittanut runoilija. Enqvist kävi kansakoulun ja opiskeli sitten kirjeopistossa ruotsin ja englannin kieltä sekä kirjanpitoa. Hän toimi eläkkeelle jäämiseensä saakka itsenäisenä yrittäjänä konttorikonealalla. Kirjailijan uransa hän aloitti eläkkeellä ollessaan. Möt finlandssvenska författare : Österbotten : Jens Enqvist == Teoksia == * Skuggor av liv : dikter av Jens Enqvist. Författarnas andelslag, Jeppo 1985 * Nära havet : dikter av Jens Enqvist ; oljemålningar av författaren. Författarnas andelslag, Jeppo 1989 * Vid Koppelbergets fot : dikter av Jens Enqvist ; oljemålningar av författaren. Författarnas andelslag, Vörå 1993 == Lähteet == * === Viitteet === Luokka:Suomenruotsalaiset kirjailijat Luokka:Vuonna 1923 syntyneet Luokka:Vuonna 2013 kuolleet
Taras Stepanenko

Taras Mykolajovytš Stepanenko (; s. 8. maaliskuuta 1989 Velyka Novosilka) on ukrainalainen jalkapalloilija, joka edustaa Ukrainan valioliigassa pelaavaa FK Šah’tar Donetskia. Oikeajalkainen Stepanenko on pelipaikaltaan puolustava keskikenttäpelaaja. Hän on pelannut Ukrainan maajoukkueessa yli 80 maaottelua. == Seurajoukkueura == Stepanenko aloitti uransa Metalurh Zaporižžjan kakkosjoukkueessa, jossa hän pelasi vuonna 2006 16 ottelua tehden yhden maalin. Seuran ykkösjoukkuetta Ukrainan valioliigassa Stepanenko edusti vuodet 2007–2011 tehden 81 pelaamassaan ottelussa yhden osuman. Heinäkuussa 2010 Stepanenko siirtyi yhteen Ukrainan suurimmista seuroista, FK Šah’tar Donetskiin. Debyytti seuran paidassa tapahtui saman kuun aikana hänen vanhaa seuraansa vastaan. Ensimmäisellä kaudellaan seurassa Stepanenko debytoi Mestareiden liigassa, voitti liigan, cupin ja supercupin. Hänellä on liigan mestaruus myös vuosilta 2012, 2013, 2014, 2017, 2018, 2019, 2020, 2023 ja 2024 sekä cupin voitto kausilta 2012, 2013, 2016, 2017, 2018, 2019 ja 2024. Hän on pelannut Šah’tarin kanssa Mestarien liigan lisäksi myös Eurooppa-liigassa. == Maajoukkueura == Nuorten maajoukkuetasolla Ukrainaa edustanut Stepanenko debytoi Ukrainan A-maajoukkueessa marraskuussa 2010 ystävyysottelussa Sveitsiä vastaan.http://www.national-football- teams.com/player/40601/Taras_Stepanenko.html Maaottelu-uran avausmaali syntyi toukokuussa 2014 ystävyysottelussa Nigeriä vastaan. Toisen maalinsa hän teki maaliskuussa 2016 Kyprosta, kolmannen kesäkuussa 2016 Albaniaa ja neljännen marraskuussa 2021 Bulgariaa vastaan. Hän pelasi EM-kilpailuissa 2016 täydet minuutit Ukrainan kaikissa kolmessa ottelussa. Kesän 2021 EM-kilpailuissa hän pelasi Ukrainan kolmesta alkulohko-ottelusta yhdessä täyden ajan ja oli avauskokoonpanossa myös voitokkaassa neljännesväliottelussa Ruotsia vastaan. Hän on pelannut kesäkuun 2024 puoliväliin mennessä 83 A-maaottelua ja tehnyt niissä neljä maalia. == Lähteet == == Aiheesta muualla == * Taras Stepanenko Soccerway-sivustolla Luokka:Ukrainalaiset jalkapalloilijat Luokka:Vuonna 1989 syntyneet Luokka:Elävät henkilöt
Progymnospermophyta

Progymnospermophyta on joukko esihistoriallisia putkilokasveja, joita eli lähinnä paleotsooisen maailmankauden loppuvaiheissa devonikaudelta kivihiilikaudelle. Joukon kasvit lisääntyivät vapaiden itiöiden avulla nykyisten itiökasvien tavoin ja muistuttivat lehdiltään saniaisia, mutta monilla niistä oli pitkälle kehittynyt eusteelinen puuvarsi, kuten nykyisillä paljassiemenisillä havupuilla ja kaksisirkkaisilla koppisiemenisillä lehtipuilla. Tämän nykyisten itiökasvien ja siemenkasvien piirteiden yhdistelmän vuoksi joukon kasveja onkin pidetty välimuotoina kehityslinjassa itiökasveista siemenkasveiksi.Taylor et al. 2009, s. 479–480 Ryhmän tunnetuimpia edustajia on Archaeopteris. == Fylogenia == Luokittelussa on eroja, mutta Taylor et al. jakaa Progymnospermophytan kolmeen lahkoon: Archaeopteriales, Aneurophytales ja Protopityales. Ryhmä saattaa olla parafyleettinen, mikäli siemenkasvit kehittyivät jostakin sen edustajasta, jolloin joukon fylogenia näyttäisi tältä:Jason Hilton and Richard M. Bateman 2006, Pteridosperms Are the Backbone of Seed-Plant Phylogeny. The Journal of the Torrey Botanical Society Vsk. 133, No. 1 (Tammi - Maaliskuu., 2006), s. 119-168 Näiden ryhmien lisäksi joukkoon liitetään toisinaan lahko Noeggerathiales, jonka sukulaisuussuhteet muihin tunnettuihin kasviryhmiin ovat kiistanalaisia. == Lähteet == * === Viitteet === Luokka:Putkilokasvit Luokka:Esihistorialliset kasvit
Magne Haga

Magne Haga (s. 14. syyskuuta 1994 Holter, Nannestad) on norjalainen maastohiihtäjä. Hän edustaa Åsen IL -seuraa. == Maailmancup == Haga debytoi maastohiihdon maailmancupissa maaliskuussa 2015 Holmenkollenin 50 kilometrin vapaan hiihtotavan kilpailussa sijoittuen sijalle 12. Näin ollen hän saavutti heti uransa ensimmäiset maailmancupin pisteensä. Kymmenen parhaan joukkoon hän sijoittui ensimmäisen kerran oltuaan yhdeksäs Beitostølenin 30 kilometrin vapaan hiihtotavan väliaikalähtökilpailussa joulukuussa 2018. Tuo on myös Hagan tähänastisen uran paras sijoitus maailmancupissa. == Arvokilpailut == Haga saavutti kultaa yhdistelmäkilpailusta alle 23-vuotiaiden MM-kilpailuista Almatystä vuodelta 2015. Nuorten MM-kilpailuista hän saavutti hopeaa viestistä Liberecistä 2013. == Muuta == Hagan isosisko Ragnhild Haga on myös maastohiihtäjä. Magne Haga kilpailee suunnistuksessa Raumar Orienteringin riveissä. == Lähteet == Luokka:Norjalaiset maastohiihtäjät Luokka:Norjalaiset suunnistajat Luokka:Vuonna 1994 syntyneet Luokka:Elävät henkilöt
Elin Fohström

Elin Anima Alfhild Fohström-Tallqvist (22. syyskuuta 1868 Helsinki – 19. huhtikuuta 1949 Helsinki) oli suomalainen laulajatar (sopraano). Hän käytti taiteilijanimeä Elina Vandár. Elin Fohström oli Alma Fohströmin ja Ossian Fohströmin sisar. Hän opiskeli laulua vuosina 1886–1887 Firenzessä Felice Varesin johdolla ja 1888–1889 Pariisissa Pauline Viardot-Garcían opissa. Hän piti ensikonserttinsa Helsingissä vuonna 1887 ja debytoi Faustin Margaretana vuonna 1889. Hän teki kiertueita eri puolilla Eurooppaa ja jatkoi lauluopintojaan Saksassa ja Firenzessä. Avioiduttuaan professori Hjalmar Tallqvistin kanssa vuonna 1897 hän lopetti taiteellisen uransa ja esiintyi lähinnä hyväntekeväisyys­tilaisuuksissa. Avioparille syntyi kolme tytärtä vuosina 1898–1903. Vuodesta 1910 Fohström toimi Helsingissä laulunopettajana. == Lähteet == ==Kirjallisuutta== * Luokka:Vuonna 1868 syntyneet Luokka:Vuonna 1949 kuolleet Luokka:Suomalaiset sopraanot
Otto Donner (nuorempi)

Otto Donner (nuorempi, 3. elokuuta 1871 Helsinki – 12. heinäkuuta 1932 Espoo) oli suomalainen mesenaatti ja taiteenharrastaja. Hänen isänsä oli senaattori prof. Otto Donner. Valmistuttuaan filosofian maisteriksi Helsingin yliopistosta vuonna 1894 Donner jatkoi matematiikan opintoja ulkomailla. Suomalais-ugrilaisen seuran aloitteesta hän teki tutkimusmatkan Keski-Aasiaan ja Mongoliaan yhdessä etnologi H. J. Heikelin ja valokuvaajan tehtäviä hoitaneen paroni Carl Munckin kanssa. Donnerin tehtävänä oli huolehtia tähtitieteellisista ja fysikaalisista tutkimuksista. Matkasta hän kirjoitti kuvauksen Resa i Central-Asien 1898.Donner 1901 Donner oli monipuolisesti kiinnostunut tieteestä ja taidekulttuurista. Perimänsä suurehkon omaisuuden turvin hän saattoi antautua harrastuksilleen. Ystäväänsä Akseli Gallen- Kallelaa hän tuki vuonna 1901 merkittävällä rahasummalla, minkä ansiosta Gallen-Kallela saattoi toteuttaa ideansa suuresta freskosta Kullervon sotaanlähtö Vanhan Ylioppilastalon musiikkisaliin Helsingissä.Dahlberg & Mickwitz, s. 186 Samana vuonna hän ryhtyi rahoittamaan kulttuurilehti Ateneumin julkaisemista maksamalla sen painokustannukset.Dahlberg & Mickwitz, s. 187 1900-luvun alussa Donner hankki Ruovedeltä läheltä Gallen-Kallelan erämaa-ateljeeta "Kalelaa" yli sadan hehtaarin suuruisen tilan. Siihen kuuluneelle Pääskyvuorelle hän halusi rakennuttaa graniittisen kivilinnan, jonka jugendtyyliset piirustukset hän oli tilannut Gallen-Kallelalta. Perhesyistä johtuen hän joutui kuitenkin luopumaan ”Pääskynlinnan” rakennuttamisesta. Sen sijaan Donner rakennutti perheelleen veljensä Uno Donnerin tuolloin omistaman Espoonkartanon alueesta erotetulle tontille kansallisromanttisen hirsitalon, jolle antoi nimen ”Holken”.Haastattelutieto Isabella Penttilältä (o.s. Ramsay) 18.8.2017. Espoonkartanon omistussuhteita kuvataan seikkaperäisesti artikkelissa 'Våra lantegendomar. Esbo-gård', Tidskrift för Finlands svenska lantmän, organ för Svenska lantbrukssällskapens i Finland förbund, 1919. Donner oli naimisissa ranskalaissyntyisen Valentine Bardyn (1864–1955) kanssa. Heidän poikiaan olivat Tampella-yhtiössä vaikuttaneet Hans Otto, Fredric ja Sven Arno Donner.Dahlberg & Mickwitz, s. 120–121, 185, 284. Säveltäjä Henrik Otto Donner oli Otto Donnerin pojanpoika. ==Lähteet== * * ===Viitteet=== Luokka:Suomalaiset mesenaatit Luokka:vuonna 1871 syntyneet Luokka:Vuonna 1932 kuolleet
Akeem Bloomfield

Akeem Bloomfield (s. 11. lokakuuta 1997 Kingston) on jamaikalainen pikajuoksija. Hän kilpailee 100, 200 ja 400 metrillä. Bloomfield saavutti IAAF World Relays -kilpailuissa 2019 hopeaa 4 × 400 metrin viestissä. Saman vuoden Dohan MM-kilpailuissa hän juoksi avausosuuden Jamaikan hopeajoukkueessa pitkässä viestissä. Lisäksi hän oli 400 metrillä kahdeksas. Eugenen MM- kilpailuissa 2022 hän juoksi jälleen avausosuuden Jamaikan hopeajoukkueessa 4 × 400 metrin viestissä sekä karsiutui 200 metrin alkuerissä. Bloomfieldin ennätys 100 metrillä on hänen kotikaupungissaan Kingstonissa maaliskuussa 2014 juostu 10,42. 200 metriä Bloomfield on juossut parhaimmillaan aikaan 19,81 heinäkuussa 2018 Lontoossa. 400 metrillä Bloomfieldin ennätys on Eugenessa kesäkuussa 2018 juostu 43,94. Hän juoksi saman natkan sisäratojen Jamaikan ennätyksen 44,86 College Stationissa maaliskuussa 2018.. == Lähteet == Luokka:Jamaikalaiset pikajuoksijat Luokka:Vuonna 1997 syntyneet Luokka:Elävät henkilöt
Simolan pommitus 1944

Simolan pommitus tapahtui jatkosodan aikana 19.–20. kesäkuuta 1944, kun Neuvostoliiton ilmavoimat pommittivat kolmeen otteeseen Simolan rautatieasemaa ja Etu-Simolan pysäkkiä. Pommitukset liittyvät Neuvostoliiton kesäkuussa Kannaksella aloittamaan suurhyökkäykseen ja niillä pyrittiin estämään rautatieliikenne suomalaisten selustassa. Pommituksessa kuoli ainakin 142 ihmistä, heistä noin puolet oli siviilejä ja loput sotilaita, virkailijoita ja neuvostoliittolaisia sotavankeja. Haavoittuneita oli ainakin 150. Pommitus tapahtui kolmessa vaiheessa. Ensimmäinen pommitus oli maanantai-iltana 19. kesäkuuta noin kello 20 aikaan, toinen pommitus tapahtui tiistaina 20. kesäkuuta kello 7 jälkeen aamulla ja kolmas pommitus tiistai-iltana noin kello 20. Ensimmäinen pommitus oli tuhoisin – siinä kuoli 101 ihmistä. Paikallisen kaupan kellariin osunut pommi surmasi kerralla yli 40 ihmistä. Pommituksessa paloi 15 taloa ja 23 taloa vaurioitui. Simolan ja Etu-Simolan ratapihoilla tuhoutui tai vaurioitui raiteita ja vaihteita ja lisäksi 2 veturia ja 63 vaunua tuhoutui tai vaurioitui. Rautatieliikenne saatiin kuitenkin pian jatkumaan. Simolan pommituksen jäljet näkyvät yhä Simolan aseman vanhan veturien vesitornin tiiliseinissä. Torni on säilytetty pommituksen uhrien muistomerkkinä.Simolan suurpommituksesta 70 vuotta: ”Kyllä se oli surkian näköstä kattoa” Yle uutiset 12.6.2014 Heikki Kauranne: Simolan pommitukset 18.–20.6.1944 == Katso myös == * Elisenvaaran pommitus == Lähteet == Luokka:Lappeenrannan historia Luokka:Vuoden 1944 sotahistoria Luokka:Toisen maailmansodan lentopommitukset Luokka:Jatkosodan taistelut Luokka:Etelä- Karjalan historia
Südtiroler Volkspartei

Südtiroler Volkspartei (SVP, ) on poliittinen puolue Etelä-Tirolin autonomisessa maakunnassa Italiassa. Puolue perustettiin toisen maailmansodan jälkeen 8. toukokuuta vuonna 1945. Vuonna 1948 pidetyistä ensimmäisistä sodanjälkeisistä vapaista vaaleista lähtien SVP on ollut Etelä-Tirolin vahvin poliittinen voima. Vuoteen 2013 saakka sillä oli absoluuttinen enemmistö Etelä-Tirolin maapäivillä (). Puolue on etninen kokoomuspuolue, joka pyrkii edustamaan Etelä-Tirolin saksan- ja ladinonkielistä väestöä. == Aiheesta muualla == * Viralliset sivut Luokka:Euroopan kansanpuolue Luokka:Etelä-Tiroli Luokka:Italian puolueet
Jukka Jarvola

Jukka Niilo Akseli Jarvola (21. kesäkuuta 1940 – 16. toukokuuta 1997 Helsinki) oli suomalainen säveltäjä, muusikko ja musiikkipedagogi, joka oli erikoistunut lastenmusiikkiin. Jukka Jarvola opetti Sibelius-AkatemiassaPianokoulu Leena Lehtosen historiaa, Pianokoulu Leena Lehtonen, viitattu 15.3.2015. ja toimi musiikinopettajana Espoon Leppävaarassa, jossa hänen oppilaanaan oli muun muassa säveltäjä Jukka Linkola. Jarvolan kymmenistä lastenlauluista ehkä tunnetuimpia ovat ”Täti Monika” ja ”Krokotiili Herbertti”. Lastenmusiikin lisäksi Jarvola sävelsi muutamia lauluja Ritva Oksaselle (mm. ”Elämän sirkus”), Seija Simolalle ja Susanna Haavistolle.Tekijähakutulos Jukka Jarvola, fono.fi, viitattu 15.3.2015. Vuonna 1983 Jarvola sovitti Vesa-Matti Loirin albumin Täällä Pohjantähden alla.Vesa-Matti Loiri / Jukka Jarvola ‎– Täällä Pohjantähden Alla, Discogs.com, viitattu 15.3.2015. Jarvola teki musiikin muutamiin Mainos-TV:n televisio-ohjelmiin sekä teatterimusiikkia muun muassa näytelmiin Sain yskän (kirj. Jukka Lindfors, 1970), Maailman vanhin puu (kirj. Simo Ojanen, 1979) ja Taikuri Oz (Frank L. Baum, dramatisointi Matti Nieminen, 1992).Jukka Jarvola, Näytelmät.fi, viitattu 15.3.2015. Jarvola menehtyi äkilliseen sairauskohtaukseen kotonaan Helsingissä 56-vuotiaana. ==Julkaisuja== *Musiikki 1–2, Peruskoulun ensimmäisen ja toisen luokan musiikkikirja, yhdessä Anna-Kaarina Kiviniemen kanssa, Otava 1977. *Musiikki 5–6, Peruskoulun viidennen ja kuudennen luokan musiikkikirja, yhdessä Ahti Sonnisen ja Martti Räisäsen kanssa, Otava 1977. *Vapaasti pianolla, WSOY 1994. ISBN 951-0-19343-7. ==Lähteet== ==Aiheesta muualla== *Jarvola laulusolistina ohjelmassa Bändi (Yle 1971) Luokka:Suomalaiset säveltäjät Luokka:Vuonna 1940 syntyneet Luokka:Vuonna 1997 kuolleet Luokka:Suomalaiset musiikkipedagogit
SVP

SVP tai SvP on lyhenne seuraaville: * Sveitsin kansanpuolue * Svenskarnas parti * Südtiroler Volkspartei
The Aristocrats

The Aristocrats on yhdysvaltalainen/englantilainen progressiivista rockia ja fuusiojazzia soittava superyhtye, joka on ollut aktiivinen vuodesta 2011 alkaen. Yhtye on julkaissut neljä studioalbumia, The Aristocrats (2011), Culture Clash (2013), Tres Caballeros (2015) sekä You Know What..? (2019). ==Jäsenet== *Guthrie Govan – kitara *Bryan Beller – basso *Marco Minnemann – rummut ==Diskografia== ===Studioalbumit=== * * * * * ===Livealbumit=== * * * * Luokka:Yhdysvaltalaiset progressiivisen rockin yhtyeet Luokka:Brittiläiset progressiivisen rockin yhtyeet Luokka:Fuusiojazz